Kovács Zoltán: Bölcsebb lenne, ha Európa és főleg a hazai ellenzék felismerné, hogy mindaz, amit teszünk, az EU érdekeit is szolgálja - 444
Magyarország, ahogy az utóbbi 8 évben is tette, igyekszik realisztikus módon megközelíteni a nagy horderejű európai kérdéseket, beleértve az Európa jövőjéről folyó vitát, amiben a magyar kormánynak „nagyon karakteres mondandója van”, különösen a migrációról – mondta a BBC rádiónak Kovács Zoltán.
A kormányszóvivő a brit közszolgálati rádió közéleti-politikai 4-es csatornájának reggeli politikai magazinműsorában, amiben elsősorban a választások után várható magyar EU-politikáról kérdezték, a migrációval kapcsolatos magyar politikára vonatkozó felvetésre kifejtette: a magyarok látták, amikor 2015-ben 400 ezer ember vonult át az országon, és pontosan tudják, hogy ha a magyar kormány nem hozta volna meg az utána foganatosított intézkedéseket (a határkerítés felépítését, a jogi környezet és a határőrizeti állomány megerősítését), akkor ugyanez „hónapról hónapra, évről évre megismétlődött volna”.
Arra a kérdésre, hogy a magyar kormány nem tart-e az uniós folyósítások esetleges leállításától, tekintettel az EU-val a migráció ügyében, valamint az igazságszolgáltatás és a média helyzetével kapcsolatban fennálló nézeteltérésekre, Kovács Zoltán azt mondta: Magyarország olyan EU-forrásokhoz jut hozzá, amik járnak neki. „Ez nem ajándék, hátrányos helyzetben nyitottuk meg piacainkat, így (az EU) a kohéziós juttatásokkal a Nyugat-Európáétól eltérő (magyarországi) gazdasági és intézmény-rendszerbeli helyzetet igyekszik kompenzálni” – mondta.
Azt is mondta, hogy az EU-s juttatásoknak semmi közük „a szokásos vádakhoz”, és „bölcsebb lenne, ha Európa, és főleg a hazai ellenzék felismerné, hogy mindaz, amit teszünk, illetve amit megpróbálunk elérni, az nemcsak az ország, de az Európai Unió érdekeit is szolgálja”.
Kovács Zoltán szerint az EU jövőjével kapcsolatos magyar álláspont világos: Magyarország úgy gondolja, hogy egyértelmű határvonalak húzódnak a tagállami szuverenitások és az európai intézmények hatáskörei között.
A kormányszóvivő szerint a magyar kormánynak továbbra is az a véleménye, hogy a migrációhoz kapcsolódó problémák jelentik legnagyobb fenyegetést és kihívást Európa jövőjére, de a magyar miniszterelnök számos más ügyben is mindig szót emelt, „és ez így is marad”. (MTI)
Sarkadi Zsolt Külföld ma 10:00 6 1
Sarkadi Zsolt Külföld ma 9:22 114 32
Sarkadi Zsolt gazdaság ma 8:07 261 268
Sarkadi Zsolt Migráció ma 7:44 82 130
Albert Ákos űr ma 7:18 184 183
Czinkóczi Sándor gasztronómia november 16., péntek 23:57 151 186
Czinkóczi Sándor Politika november 16., péntek 22:55 253 2268
Czinkóczi Sándor POLITIKA november 16., péntek 20:12 514 207
Czinkóczi Sándor bűnügy november 16., péntek 18:30 302 447
Czinkóczi Sándor Külföld november 16., péntek 17:52 141 1131
Czinkóczi Sándor POLITIKA november 16., péntek 17:18 480 895